open-index/open-wikipedia-markdown huggingface dataset:
Échame la culpa (cinta)

:*Iste articlo ye sobre una cinta espanyola de 1959 de cine de comedia musical; ta atros usos, se veiga *'Échame la culpa***.

***Échame la culpa*** (títol orichinal en [[Idioma castellano|castellano]], en [[Idioma aragonés|aragonés]] ***Chita-me la culpa**', estrenada en Aragón con o suyo títol orichinal) ye una cinta de cine de comedia musical de cine espanyol estrenada en 1959, dirichida por Fernando Cortés seguntes un guión adaptau por él mesmo y por Emilio Canda (basau en una historia de María Luisa Algarra y Carlos Sampelayo), con una dirección de fotografía de Mario Pacheco y una producción cinematografica ta las productoras *[[Suevia Films]]* y *[[Cesáreo González Producciones Cinematográficas]]*. Conta con un elenco d'actors d'o cual en fan parte, entre d'atros, Lola Flores, Miguel Aceves Mejía, Fernando Soto, Miguel Ligero, Antonio González, Carmen Flores, Rafael Ortega, Carlos Muñoz, Félix Fernández, Francisco Bernal, Carmen Casarrubio, Xan das Bolas, Modesto Blanch, Erasmo Pascual, Ramón Centenero, José Riesgo, Joaquín Burgos, Juan Cazalilla, Félix Briones y Rosita Valero.

*Reyes* ye una chitana que ye la estrela d'un espectaclo que se fa en una casa que ye propiedat d'un noble pero que iste dende fa tiempos deixa fer servir a la suya familia. Tanimientres, cuan o noble muere, un ganadero mexicano, *Gabriel Ortega*, que li heba mercau una important cantidat d'animals y que no los ha recibiu decide marchar enta Madrit, a on i viviba lo noble, a veyer porqué no li han ninviau os animals. En plegar-ie descubre que lo noble ha muerto y li adchudican como pago d'a deuda que teneba lo noble con él l'edificio a on i viven y treballan os chitanos. Decide ninviar-les un aviso de desfiuce pero a la vegada prencipia a colaborar con éls fendo-se pasar por una persona diferent, actuando en o espectaclo. Amás, s'ha enamorau de *Reyes*.

A cinta s'ambienta en a suya epoca actual (1959) en Mexico y Madrit en Espanya, y las suyas escenas se filmoron prencipalment en os *[[Estudios CEA]]* de Madrit.

## Elenco

## Se veiga tamién
* Cine en 1959.
* Cintas de 1959.

## Referencias

## Vinclos externos
*  ''Échame la culpa'' en Internet Movie Database.
El padre de la criatura

***El padre de la criatura*** (títol orichinal en castellano, en aragonés ***O pai d'a creatura***, estrenada en Aragón con o uyo títol orichinal) ye una cinta de cine de comedia de cine espanyol estrenada l'anyo 1972, dirichida por Pedro Lazaga seguntes un guión orichinal de Vicente Coello y Mariano Ozores, con una dirección de foografía de Manuel Rojas, una banda sonora orichinal d'Antón García Abril, una producción cinematografica de Jesús R. Folgar ta la productora cinematografica *[[Filmayer]]* y un elenco d'actors d'o cual en fan parte, entre d'atros, Paco Martínez Soria, Florinda Chico, José Sacristán, Manuel Zarzo, Mirta Miller, Mary Paz Pondal, Rafael López Somoza, María Luisa Ponte, Ricardo Merino, Venancio Muro, Mariano Ozores Francés, Erasmo Pascual, Valentín Tornos, Carmen Martínez Sierra, Marcial Gómez, José Yepes, Antonio Orengo, Saturno Cerra, Antonio Ferrandis, Rafaela Aparicio y María José Goyanes.

Se tracta d'una adaptación d'una obra teatral, *[[La cigüeña dijo sí]]*, escrita por Carlos Llopis en 1951, y conta cómo *Eduardo Contreras* y su muller *Antonia Galíndez* son asperando que lo matrimonio d'a suya filla *Elisa* con *Claudio Caminero* lis de lo suyo nieto. Tanimintres, cuan visitan a lo medico, *Federico Fernández Pérez*, iste lis diz que *Elisa* no ye embarazada, pero que en cambio *Antonia* sí lo ye, ta desesperación de *Claudio*, a qui *Eduardo* fa cinguanga.

A cinta s'ambienta en a suya epoca actual (1972) en a ciudat de Madrit, y las suyas escenas se filmoron en os *[[Estudios Cinematográficos Roma]]* de Madrit y en exteriors d'ixa mesma capital.

## Elenco

## Se veiga tamién
* Cine en 1972.
* Cintas de 1972.

## Referencias

## Vinclos externos
*  ''El padre de la criatura'' en Internet Movie Database.
*  ''El padre de la criatura'' en FilmAffinity.
Führer und Verführer

***Führer und Verführer*** (títol orichinal en alemán, en aragonés ***Líder y embelecador***, estrenada en Aragón con o títol en castellano d***'El ministro de Propaganda***, en aragonés ***O ministro de Propaganda***) ye una cinta de cine biografico historico coproducida por o cine alemán y lo cine eslovaco estrenada en 2024, dirichida por Joachim A. Lang seguntes un guión orichinal d'él mesmo, con una banda sonora orichinal de Michael Klaukien, una dirección de fotografía de Klaus Fuxjäger, una producción cinematografica de Till Derenbach y Michael Souvignier ta las productoras *[[Zeitsprung Pictures]]*, *[[SWR]]*, *[[Maya (productora cinematografica)|Maya]]* y *[[Act HeadQuarter Media]]* y un elenco d'o cual en fan parte, entre d'atros actors, Robert Stadlober, Fritz Karl, Franziska Weisz, Dominik Maringer, Moritz Führmann, Hasta Firit, Christoph Franken, Michael Glantschnig, Katia Fellin, Oliver Fleischer, Martin Bermoser, Wolfram Rupperti, Emanuel Fellmer, Johannes Rhomberg, Peter Windhofer, Sebastian Thiers, Sascha Göpel, Helene Blechinger, Raphaela Möst, Franziska Lindenthaler, Robert Herrmanns, Sophie Rabmer, Rafael Nicolás, Thomas Anton y Alexander Diwiak.

Se tracta d'una cinta centrada en a biografía de Joseph Goebbels, o ministro de Propaganda d'o Tercer Reich d'Adolf Hitler, y la suya interrelación con a cupula dirichent d'o rechimen, con a suya muller Magda y con o mundo d'o cine alemán, dende l'anyo 1937 dica lo suicidio de Hitler, Goebbels y su muller en 1945 en os zaguers momentos d'a batalla de Berlín. A cinta, que fa servir amplas secuencias de cine documental d'a epoca u de cintas d'ixe periodo, destaca lo suyo papel como intermedirio d'o nazismo con o mundo d'o cine, as suyas relacions sentimental con l'actriz checa Lída Baarová (prohibida por Hitler) y profesional con a directora Leni Riefenstahl, as suyas presions a actors alemans ta que colaborasen con o nazismo y lo suyo papel como propagandista d'o rechimen dica lo zaguer momento, en edulcorando la realidat ta en primeras presentar a lo nazismo y a lo mesmo Hitler como amants d'a paz, y dimpués ta manipular a la opinión publica alemana (y mesmo internacional) amagando las redotas d'as tropas alemanas en os frents de batalla u provocando l'antisemitismo ta que s'acceptase l'Holocausto contra los chudieus.

A cinta s'ambienta pues en os anyos previos a la Segunda Guerra Mundial y en os anyos d'a guerra (dende 1937 dica 1945) en Viena (Austria), París (Francia), Múnich (Bavera) u Berlín (Alemania), entre d'atros puestos. As suyas escenas se filmoron en localizacions en Eslovaquia.

*Führer und Verführer* recibió bel premio cinematografico, encara que iste no fa parte de garra premio d'os mas conoixius u destacaus.

## Elenco

## Se veiga tamién
* Cine en 2024.
* Cintas de 2024.

## Referencias

## Vinclos externos
*  ''Führer und Verführer'' en Internet Movie Database.
*  ''Führer und Verführer'' en Crew United.
*  ''Führer und Verführer'' en Lexikon des internationalen Films.
D-Day the Sixth of June

***D-Day the Sixth of June*** (títol orichinal en anglés, en aragonés ***Día D, lo seis de chunio***, estrenada en Aragón con o títol en castellano de ***6 de junio: Día D***, en aragonés ***6 de chunio: Día D***) ye una cinta de cine estausunidense de cine de drama belico y romantico estrenada l'anyo 1956, dirichida por Henry Koster seguntes un guión adaptau por Harry Brown y Ivan Moffat (basau en a novela *[[The Sixth of June]]*, que heba publicau Lionel Shapiro l'anyo 1955), con una banda sonora orichinal de Lyn Murray, una dirección de fotografía de Lee Garmes, una producción cinematografica de Charles Brackett ta la productora ciematografica *[[20th Century Fox]]* y un elenco d'actors d'o cual en fan parte Robert Taylor, Richard Todd, Dana Wynter, Edmond O'Brien, John Williams, Jerry Paris, Robert Gist, Richard Stapley, Ross Elliott y Alex Finlayson, entre d'atros.

O 6 de chunio de 1944, a *Fuerza Especial Seis*, una unidat mixta de canadienses, estausunidenses y britanicos s'amana a las costas de Normandía ta prencipiar a invasión d'Europa por os Aliaus en a clamada batalla de Normandía. O comandant d'a unidat, o britanico *John Wynter* y l'estausunidense *Brad Parker*, o suyo segundo, son enamoraus d'a mesma muller. A cinta torna entazaga y nos conta cómo en 1942 *Parker* heba teniu un accident en saltar con paracayidas y seba crebau una garra, estando destinau en o cuartel cheneral d'o teatro d'operacions d'Europa en Londres. En o club rechentau por a Cruz Roya conoix a *Valerie Russell*, miembro de l**Auxiliary Territorial Service'' que i treballa, y s'enamoran, encara que ''Parker'' ye casau en Estaus Unius y ''Valerie'' ye novia de ''Wynter'', amigo de su pai, que ye de baixa dende que quedó feriu en a ''[[Operación Dynamo]]''. Tiempo dimpués, ''Wynter'' torna feriu y ''Valerie'' torna con él. y bien luego destinan a ''Parker'' a [[Archel]]. Finalment consigue tornar en o [[Reino Uniu]], destinau a la ''Fuerza Especial Seis'' baixo lo mando d'o suyo antigo superior. Tanimietres, cuan iste se zafuma y charra mas d'a cuenta en a carrera en dando detalles d'o plan d'invasión, lo destituyen d'o cargo y nombran como succesor a ''Wynter'', trobando-se asinas toz dos compartindo vicisituz belicas y sabendo que toz dos a la vegada son competindo por a mesma muller.

A cinta s'ambienta en [[1942]], [[1943]] y [[1944]] en [[Londres]] ([[Reino Uniu]]), [[Alcher]] ([[Alcheria]] y [[Normandía]] ([[Francia]]) y las suyas escenas se filmoron en [[Long Beach (California)|Long Beach]] y [[Malibu]] ([[California]]), amás d' os ''[[20th Century Fox Studios]]'' en [[Century City]], tamién en California.

== Elenco ==


== Se veiga tamién ==
* [[Cine en 1956]].
* [[Cintas de 1956]].

== Referencias ==


== Vinclos externos ==
*  [https://www.imdb.com/title/tt0049117/ ''D-Day the Sixth of June''] en [[Internet Movie Database]].
*  [https://www.tcm.com/tcmdb/title/72073/enwp ''D-Day the Sixth of June''] en [[TCM Movie]].
*  [https://catalog.afi.com/Catalog/moviedetails/51808 ''D-Day the Sixth of June''] en l**American Film Institute Catalog* de l*'American Film Institute''.
George Wendt

**George Wendt** (**George Robert Wendt, Jr.**), naixiu de Chicago (Illinois) o 17 d'octubre de 1948, ye un actor estausunidense.

## Vinclos externos

*  George Wendt en IMDb.
Arrigacho

Un **arrigacho** u **arrigachuelo**, tamién **rianchón** u **rigal**, ye un curso d'augua que con o suyo cauz desaugua una val u un ret hidrografico de menor importancia que un río.

## Etimolochía
I hai problemas en a interpretación d'a etimolochía d'os termins *arrigacho*, *regacho*, *regallo* y *rigal*, asinas como d'o cognato catalán *regall*. L'orichen a partir d'o latín *RIGARE* u d'o suyo derivau romanz *regar* ye probable. A palabra *regacho* d'orichen mozarabe corresponde tamién a la fonetica de l'aragonés d'as comunidaz aragonesas.

En a toponimia de Canyizar de l'Olivar y La Mata de los Olmos se documenta lo microtoponimo *Regalluelo*. A palabra *rigachuelo* puede estar un derivau de regacho con o sufixo *[[sufixo -uelo|-uelo]]*, u tamién un derivau de regallo con lo mesmo sufixo y con disimilación de laterals por eufonía.

**Regalluelo* > *regachuelo* / *rigachuelo*.

La forma con *-ch-* ya s'emplegaba a zaguers de lo sieglo XV en Teruel:

En a sierra de Chía i hai un microponimo con a forma apocopada pero con palatal -ll: Tuca d'el Regall de la Neu. En benasqués se documenta *regal* correspondient a una corrient chica d'augua que sale d'una fuent u d'a funyida d'a nieu que no plega a tener un cauz, podría estar un *regall* u un substantivo postverbal de *regalar*. En tot caso, no s'ha de identificar estas formas *regal* y *regall* con unatra palabra aragonesa *[[regal]]* formada con lo sufixo *[[sufixo -al|-al]]*.

## Notas


## Referencias
Real

:*No s'ha de confundir con [[reyal]]*.
**Real** (d'o latín *realis*) que existe de verdat, que fa part d'a realidat

### Toponimia
Se presenta en bels toponimos:
* **[[Real (Capcir)|Real]]**, comuna catalana d'o departamento de Pireneus Orientals.
* **[[Real de Montroi|Real]]**, municipio d'o País Valenciano.
* **[[Real (Filipinas)|Real]]**, municipio d'a provincia de Quezon, Filipinas.
* **[[Real de Gandia]]**, municipio d'o País Valenciano.
* **[[Real de Montroi]]**, municipio d'o País Valenciano.

### Moneda
* **[[Rial (moneda)|Real]]**, antiga moneda espanyola.
* **[[Real archentino]]**, antiga moneda archentina.
* **[[Real brasilero]]**, a moneda de Brasil.
* **[[Real portugués]]**, antiga moneda archentina.

### Musica
* ***[[Real (canción)|Real]]***, canción de Jax Jones con Selena Gomez.
* ***[[Real (J Balvin)|Real]]***, álbum musical de J Balvin.
* ***[[Real (The Word Alive)|Real]]***, álbum musical de The Word Alive.

## Se veiga tamién
* Reyal, que perteneixe a o rei u a reyaleza.
* Rial.
Rial

**Rial** (de l'arabe **ريال**, *riyāl*, en plural **ريالات**, *riyālāt*; en persa **ریال**) ye a denominación que reciben as monedas oficials d'Arabia Saudita, Irán, Qatar, Omán y Yemen:

* Rial iraní (IRR)
* Rial omaní (OMR)
* Rial qatarín (QAR)
* Rial saudín (SAR)
* Rial yemenín (YER)

Tamién se deciban así d'antis mas as monedas oficials de Marruecos y Tunicia, o rial marroquín y o rial tuniciano.

Con atros nombres parellanos, trobamos tamién as monedas de Cambocha (o riel, KHR) y de Brasil (o real, BRL).

O suyo orichen ye o mesmo en toz os casos, una moneda castellana d'archent d'o sieglo XIV (o rial espanyol) que circuló en Espanya dica 1870 y en Portugal dica 1910. Difuera d'a peninsula s'emplegó por primera vegada en Persia en l'anyo 1609. En l'imanato de Yemen se cudioron rials a partir de 1906 en contra d'as leis otomanas. En 1945 fue declarada moneda d'Omán encara que antis ya heba circulau en Hadramaut (zaguerías d'o sieglo XIX) y en Zanzíbar (dende 1881).

## Referencias

## Se veiga tamién
* Real.
Rafael López Somoza

**Rafael López Somoza** (nombre artistico de **Rafael López-Somoza Turó**), naixiu de Madrit (Comunidat de Madrit, Espanya) o 4 de marzo de 1900 y muerto en ixa mesma capital o 26 de mayo de 1977 por un infarto de miocardio, estió un actor espanyol, activo en o teatro y lo cine espanyol dende meyaus d'os anyos 1910 dica l'anyo 1976, bien amán d'a suya muerte.

O suyo debut en o mundo d'o teatro s'escaició en l'anyo 1916, con nomás que 16 anyadas, en a obra teatral * Los cadetes de la Reina*. Fació parte posteriorment d'a companyía teatral de Casimiro Ortas, marchando en os anyos 1920 enta Cuba, a on s'incorporó a la companyía d'Ernesto Vilches que treballaba en bels países d'Amwerica Latina, y treballando dende ixas envueltas de contino en o teatro, dica plegar a formar a suya propia companyía, d'a cual fació parte l'aragonés Paco Martínez Soria. Tanimientres, en l'anyo 1957 albandonó lo mundo d'os escenarios, ta adedicar-se plenament a lo mundo d'o cine.

Entre la suya ampla filmografía, se pueden mencionar as suyas interpretacions en cintas como *[[Cuerda de presos]]* (1956, Pedro Lazaga), *[[El pequeño coronel]]* (1960, Antonio del Amo), *[[Ninette y un señor de Murcia (cinta)|Ninette y un señor de Murcia]]* (1965, Fernando Fernán Gómez), *[[Un millón en la basura]]* (1967, José María Forqué), *[[¿Qué hacemos con los hijos?]]* (1967, Pedro Lazaga), *[[El turismo es un gran invento]]* (1968, Pedro Lazaga), *[[Abuelo Made in Spain]]* (1969, Pedro Lazaga), *[[¡Se armó el belén!]]* (1970, José Luis Sáenz de Heredia), *[[Hay que educar a papá]]* (1971, Pedro Lazaga), *[[El padre de la criatura]]* (1971, Pedro Lazaga) u *[[Esclava te doy]]* (1976, Eugenio Martín).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Rafael López Somoza.

## Vinclos externos
*  Rafael López Somoza en Internet Movie Database.
June Squibb

**June Louise Squibb**, naixida de Vandalia (Illinois, Estaus Unius) o 6 de noviembre de 1929, ye una actriz estausunidense, activa en o mundo d'o teatro y d'o cine estausunidense dende finals d'os anyos 1940, con cuantos premios recibius mientres a suya carrera interpretativa.

Entre la suya filmografía como actriz, se pueden mencionar as suyas interpretacions en cintas como *[[Alice (cinta de 1990)|Alice]]* (1990, Woody Allen), *[[The Age of Innocence (cinta de 1993)|The Age of Innocence]]* (1993, Martin Scorsese), *[[In & Out (cinta)|In & Out]]* (1997, Frank Oz), *[[Meet Joe Black]]* (1998, Martin Brest), *[[About Schmidt]]* (2002, Alexander Payne), *[[Far from Heaven]]* (2002, Todd Haynes), *[[Nebraska (cinta)|Nebraska]]* (2013, Alexander Payne), u ''Thelma (2024, Josh Margolin).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por June Squibb.

## Vinclos externos

*  June Squibb en Internet Movie Database.
Gracie Abrams

**Gracie Madigan Abrams**, naixida de Los Angeles (California, Estaus Unius) o 7 de setiembre de 1999, ye una cantaire de pop estausunidense.

## Discografía
;Discos d'estudio:
* 2023: *Good Riddance*.
* 2024: *The Secret of Us*.

;EPs:
* 2020: *Minor*.
* 2021: *This Is What It Feels Like*
* 2025: *Live from Vevo*

## Vinclos externos

*  Pachina web oficial de Gracie Abrams.
Stanley Tucci

**Stanley Tucci Jr.**, naixiu l'11 de noviembre de 1960 de Peekskill (Nueva York, Estaus Unius), ye un actor, director cinematografico, guionista y productor cinematografico estausunidense, activo en o cine estausunidense dende primerías d'os anyos 1980 y con cuantos premios recibius por o suyo treballo. Ye chirmano de l'actriz Christine Tucci.

Entre la suya amplia filmografía como actor, se pueden destacar as suyas interpretacions en bellas cintas como *[[Prizzi's Honor]]* (1985, John Huston), *[[Deconstructing Harry]]* (1997, Woody Allen), *[[Road to Perdition]]* (2002, Sam Mendes), *[[The Terminal]]*, (2004, Steven Spielberg), *[[The Devil Wears Prada (cinta)|The Devil Wears Prada]]* (2006, David Frankel), *[[The Lovely Bones (cinta)|The Lovely Bones]]* (2009, Peter Jackson), *[[Julie & Julia]]* (2009, Nora Ephron), *[[Burlesque (cinta estausunidense de 2010)|Burlesque]]* (2010, Steven Antin), *[[Easy A]]* (2010, Will Gluck), *[[Captain America: The First Avenger]]* (2011, Joe Johnston), *[[Margin Call]]* (2011, J. C. Chandor), *[[The Hunger Games (cinta)|The Hunger Games]]* (2012, Gary Ross), *[[Spotlight (cinta)|Spotlight]]* (2015, Tom McCarthy), *[[Supernova (cinta de 2020)|Supernova]]* (2020, Harry Macqueen), *[[Worth (cinta)|Worth]]* (2020, Sara Colangelo) u *[[Conclave (cinta)|Conclave]]* (2024, Edward Berger). Antiparte, en 1996 dirichió, coescribió lo guión orichinal y interpretó *[[Big Night]]*, una cinta de cine de comedia, con interpretacions de Minnie Driver, Ian Holm y Isabella Rossellini.

D'atra man, tamién ha interveniu en cuantas series de televisión, como *[[Murder One (serie de televisión)|Murder One]]* u *[[3 lbs]]*.

## Premios
En 1998 Stanley Tucci recibió un Premio Globo d'Oro a lo Millor Actor en Miniserie de Televisión u Telefilm por *[[Winchell (cinta)|Winchell]]*, en a 56<sup>ena</sup> edición d'os Premios Globos d'Oro, y en 2001 recibió un Premio Globo d'Oro a lo Millor Actor Segundario en Serie de Televisión, Miniserie u Telefilm por *[[Conspiracy (2001 film)|Conspiracy]]*, en a 59<sup>ena</sup> edición de ditos premios.

En a 82<sup>ena</sup> edición d'os Premios Oscar recibió una nominación a l'Oscar a lo Millor Actor Segundario por a suya interpretación en *[[The Lovely Bones (cinta)|The Lovely Bones]]*, dirichida por Peter Jackson. Por ista mesma cinta recibió una atra nominación a los Premios BAFTA (tamién a lo Millor Actor Segundario) en a suya 63<sup>ena</sup> edición y encara tornó a recibir una tercera nominación, ista vegada a los Premios Globos d'Oro (nuevament a lo Millor Actor Segundario) en a suya 67<sup>ena</sup> edición.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Stanley Tucci.

## Vinclos externos

*  Stanley Tucci en Internet Movie Database.
*  Stanley Tucci en Internet Broadway Database.
Venta por pisos

***Venta por pisos*** (títol orichinal en castellano, en aragonés ***Venda por pisos***, estrenada en Aragón con o suyo títol orichinal) ye una cinta de cine de comedia de cine espanyol estrenada l'anyo 1972, dirichida por Mariano Ozores seguntes un guión orichinal d'él mesmo, con una banda sonora orichinal d'Antón García Abril, una dirección de fotografía de Vicente Minaya y una producción cinematografica de José Antonio Cascales ta la productora cinematografica *[[Producciones Internacionales Cinematográficas Asociadas]]*. Fan parte de l'elenco d'a cinta Concha Velasco, Rafaela Aparicio, María Kosty, María Asquerino, Antonio Ozores, Pedro Osinaga, Florinda Chico, Laly Soldevila, María Isbert, José Luis López Vázquez, Julia Caba Alba, Fernanda Hurtado, Manolo Otero, Álvaro de Luna, Mariano Ozores Francés, Gela Geisler, Pilar Gómez Ferrer, Isabel Granja, Erasmo Pascual, Adolfo Torrado Vázquez, Manolo San Román y José Sazatornil, entre d'atros actors.

En *Venta por pisos* se conta la historia de cuatre familias que mercan un piso nuevo, dende que deciden fer a suya compra dica que troban os problemas relativos a la compra que han feito. A primer familia (u millor futura familia) la forman *Emilia* y *Lorenzo*, dos viduos de mediana edat pais d'una filla y un fillo, respectivament, que son ya adultios pero siguel solteros y s'oposan a la voda de sus pais. A segunda familia ye formada por *Federico*, *Ana* y la mai d'ista zaguera; *Federico* sospira por un cargo superior en a suya empresa y ye lo suyo chefe qui li suchiere que merque un piso nuevo, ufrindo-le todas as facilidaz, mesmo con un ampre sin intreses. A tercera familia (tamién en iste caso un prochecto de familia) la forman *Margarita*, una pintora, y su prometiu *Ernesto*, qui de contino saca tramorias ta no plegar a la voda. Y finalment, *Antonia* y *Loreta* son dos mullers que rechentan una casa a on se i logan habitacions por horas ta parellas pero la filla de *Loreto* viendrá en Madrit ta estudiar en a universidat y la mai decidecambiar de vida ta que no veiga de qué ha viviu su mai dica l'inte. Finalment toz cuatre familias mercan o piso y prencipian os problemas, de vegadas entre lo mesmo ambito familiar y de vegadas con as complicacions que mica en mica amaneixen en l'edificio, que no s'ha construyiu precisament con muita calidat.

A cinta s'ambienta en a suya epoca actual (1972) en a ciudat de Madrit, y las suyas escenas se filmoron en ixa mesma capital.

## Elenco

## Se veiga tamién
* Cine en 1972.
* Cintas de 1972.

## Referencias

## Vinclos externos
*  ''Venta por pisos'' en Internet Movie Database.
*  ''Venta por pisos'' en FilmAffinity.
Foyeta

A **foyeta** u **focholeta** ye a foya que se fa en a parti zaguera d'o cuello entre os musclos trapecios. A foyeta puet estar mas u menos marcada en una u atra persona.

A vegadas s'emplega tamién iste termin como sinonimo de fogueta.

## Referencias
Districto de Bautzen

O **districto de Bautzen** (en alemán *Landkreis Bautzen*, en alto sorabo *Wokrjes Budyšin*) ye un districto situato en Saxonia, Alemanya. A suya capital ye la ciudat de Bautzen.

## Ciudaz y municipios

## Referencias
Werdau

**Werdau** ye una ciudat alemana d'o estau de Saxonia. Teneba una población de 20.929 habitants en 2023. 

## Referencias
Mülsen

**Mülsen** ye un municipio alemán d'o estau de Saxonia. Teneba una población de 10.754 habitants en 2023. 

## Referencias
How the West Was Won

***How the West Was Won*** puet estar o títol d'as siguients obras:

## Cinematografía
* ***[[How the West Was Won (cinta)]]***, una cinta de cine de western de cine estausunidense estrenada en 1962.
* ***[[How the West Was Won (serie de televisión)]]***, una serie de televisión estausunidense de 1970 basada en a cinta anterior.

## Discografía
### Cancions
* ***[[How the West Was Won (canción de Laibach)]]***, una canción de *[[Laibach]]* ta lo suyo disco *[[Opus Dei (disco)|Opus Dei]] de [[1987]].
* ***[[How the West Was Won (canción de Plastic Fantastic)]]***, una [[canción]] de *Plastic Fantastic* de [[1996]].

=== Discos ===
* ***[[How the West Was Won (disco de Bing Crosby)]]***, un [[disco]] de [[Bing Crosby]] de [[1959]].
* ***[[How the West Was Won (disco de Luni Corleone)]]***, un [[disco]] de [[Luni Corleone]] de [[2002]].
* ***[[How the West Was Won (disco de Led Zeppelin)]]***, un [[disco]] de *Led Zeppelin* de [[2004]].
* ***[[How the West Was Won (disco de Peter Perrett)]]**'', un disco de Peter Perrett de 2017.
Xéquel

O termin **xéquel** puet referir-se a:

* Xéquel antigo, a moneda d'Israel entre 1980 y 1985,
* Nuevo xéquel, a moneda d'Israel dende 1986.

## Referencias
Óscar de Marcos

**Óscar de Marcos Arana** naixiu de Laguardia, Alaba lo 14 d'abril de 1989, conoixiu esportivament como **De Marcos**, ye un exfutbolista espanyol que chugaba de esfensa.

Se formó en as categorías inferiors d'o Deportivo Alavés, con o cual debutó en Segunda División en a temporada 2008-09. En chulio de 2009 fichó per l'Athletic Club, an plegó a convertir-se en o futbolista con mas partius en competicions europeas y en o segundo futbolista con mas partius oficials, nomás per dezaga de José Ángel Iribar. Lo 19 de febrero de 2025 anunció la suya retirada a la fin d'a temporada.

## Referencias

## Vinclos externos

*  Perfil de Oscar de Marcos en o sitio web d'o club.
Pico

Un **pico** en aragonés puet significar:

* Forma anatomica d'a boca de bels animals. Se veiga **[[pico (anatomía)]]**
* Ferramienta emplegada ta treballar en o suelo u trucando as parez. Se veiga **[[pica]]**.
* A **[[cima]]** aguda d'una montanya.
Clucadeta

Una **clucadeta** u **clucada**, **coscadeta** u **coscada**, u **capuciadeta** u **capuciada** ye un curto periodo de suenio, que por un regular se fa mientres as horas diurnas como complemento d'o periodo habitual de suenio nocturno. As clucadetas se gosan fer como respuesta a la somnolencia mientres as horas de vichilia. A clucadeta ye una forma de suenio bifasico u polifasico, a on istos zaguers termins tamién incluyen periodos de suenio mas luengos amás d'un periodo unico.

Dende fa anyos, os cientificos han estau investigando os beneficios de fer-se clucadetas, incluyindo-ne as de 30 minutos, asinas como as que tienen duración d'entre 1 y 2 horas. S'ha provau o rendimiento en una ampla gama de procesos cognitivos.

## Notas


## Referencias

## Se veiga tamién
* Siesta
Un vampiro para dos

***Un vampiro para dos*** (títol orichinal en castellano, en aragonés ***Un vampiro ta dos***, estrenada en Aragón con o suyo títol orichinal) ye una cinta de cine espanyol de cine de comedia de terror estrenada l'anyo 1965, dirichida por Pedro Lazaga seguntes un guión orichinal d'él mesmo y de José María Palacio, con una banda sonora orichinal d'Antón García Abril, una dirección de fotografía d'Eloy Mella y una producción cinematografica ta la productora cinematografica *[[Belmar Producciones Cinematográficas]]*. Fan parte de l'elenco d'actors d'a cinta, entre d'atros, Gracita Morales, José Luis López Vázquez, Fernando Fernán Gómez, Trini Alonso, Goyo Lebrero, José Orjas, Adriano Domínguez, Manuel Arbó, José Villasante, Ana Carvajal, Claudia Gravy, Rafael Hernández, Matías Prats y José Luis Zalde.

*Pablo Pardo* y su muller *Luisita* viven en Madrit, fa un anyo que s'han casau y treballan en o metro de Madrit. Tanimientres, os suyos horarios de treballo lis fan imposible mesmo veyer-se, fueras d'un momento que *Pablo* puet visitar-la en o suyo treballo. Escuitan charrar de que en Alemanya se vive millor y que los salarios son muito mas elevaus, y deciden ir-ie ta prebar fortuna en busca d'un conoixiu d'éls que vive en Düsseldorf. Sindembargo, cuan i plegan troban que lo suyo amigo ha tornau en Espanya y marchan en busca d'un treballo en a Casa d'Espanya d'a ciudat, a on lis ufren en primeras un treballo ta un d'éls en Múnich y ta l'atro en Hamburgo, a bels mil km de distancia. Cuan ya son pensando en tornar en Madrit a on a lo menos pueden veyer-se un momento cada día, lis ufren un treballo a on pueden treballar chuntos, nomás que lis pregutan si no son supersticiosos. Cuan preguntan en as carreras cómo plegar en l'adrrza que lis han dau, toz se santivuan y marchan ascape, dica que finalment un taxista que heba combatiu en a Guerra Civil Espanyola en a *[[Lechión Condor]]* accepta deixar-los amán d'o suyo destín. Iste resulta estar un castiello a on i vive lo *barón de Rosenthal*, qui resulta estar un hongaro que ye un vampiro. Taniientres, en cuentas de sangre li dan ta beber sangría y li preparan ta minchar sangre encebollada y tot marcha bien dica que *Luisita*, a qui li cuaca a saber-lo l'allo, li prwpara una receta tipica, una sopa d'allo. Pero ixa afición de  *Luisita* por l'allo los puet salvar de *Nosferata*, la chirmana d'o barón, que ha decidiu chupar-lis la sangre.

A cinta s'ambienta en a suya epoca actual (1965) en a ciudaz de Madrit en Espanya y Düsseldorf en Alemanya, y las suyas escenas se filmoron en Batres, Madrit y San Martín de Valdeiglesias (Comunidat de Madrit) en Espanya y en Frankfurt d'o Main (Hesse) y Düsseldorf (Renania d'o Norte-Westfalia) en Alemanya.

## Elenco

## Se veiga tamién
* Cine en 1965.
* Cintas de 1965.

## Referencias

## Vinclos externos
*  ''Un vampiro para dos'' en Internet Movie Database.
*  ''Un vampiro para dos'' en FilmAffinity.
Districto de Leipzig

O **districto de Leipzig** (en alemán *Landkreis Leipzig*) ye un districto situato en Saxonia, Alemanya. A suya capital ye la ciudat de Borna.

## Ciudaz y municipios

## Referencias
Borna

**Borna** ye una ciudat alemana d'o estau de Saxonia. Teneba una población de 19.842 habitants en 2023. 

## Referencias
Trebendorf

**Trebendorf** (en alto sorabo *Trjebin*) ye un municipio alemán d'o estau de Saxonia. Teneba una población de 695 habitants en 2023. 

## Referencias
Ahrensfelde

**Ahrensfelde** ye un municipio alemán d'o estau de Brandemburgo. Teneba una población de 14.168 habitants en 2023. 

## Referencias
Lübben (Spreewald)

**Lübben (Spreewald)** (en baixo sorabo *Lubin (Błota)*) ye una ciudat alemana d'o estau de Brandemburgo. Teneba una población de 14.030 habitants en 2023. 

## Referencias
Dawn at Socorro

***Dawn at Socorro*** (títol orichinal en anglés, en aragonés ***Amaneixer en Socorro***, estrenada en Aragón con o suyo títol traduciu enta lo castellano como ***Amanecer en Socorro***) ye una cinta de cine estausunidense de cine de western estrenada l'anyo 1954, dirichida por George Sherman seguntes un guión orichinal de George Zuckerman, con una banda sonora orichinal de Frank Skinner y Herman Stein, una dirección de fotografía de Carl E. Guthrie, una producción cinematografica de William Alland ta la productora cinematografica *[[Universal Pictures]]* y un elenco d'actors d'o cual en fan parte, entre d'atros, Rory Calhoun, Piper Laurie, David Brian, Kathleen Hughes, Alex Nicol, Edgar Buchanan, Mara Corday, Roy Roberts, Skip Homeier, James Millican, Lee Van Cleef, Stanley Andrews, Richard Garland, Scott Lee, Paul Brinegar, Philo McCullough y Forrest Taylor.

*Brett Wade* ye un antigo pistolero a qui persigue lo suyo pasau, cuan en una ciudat troba a *Rannah Hayes*, a qui su pai albandona tractando-la de mala muller. La mesacha accepta la protección de *Dick Braden*, un d'os enemigos de *Wade*. Cuan *Dick* albandona la ciudat, deixa a la mesacha decindo-le que tien un treballo ta ella en a ciudat de Socorro, enta él marcha. *Wade* decide marchar dezaga d'él, y lo fa en a mesma dilichencia a on i viacha *Rannah*, qui li exlica que marcha enta Socorro ta casar-se, encara que *Wade* conoix a verdat. Mientres o viache naixe un sentimiento amoroso entre toz dos, contemplau por un atro pistolero que marcha con éls en a dilichencia con l'obchectivo de matar a *Wade*. Cuan plegan en Socorro, lo "sheriff" d'o lugar ordena a *Wade* y a lo suyo perseguidor que marchen d'a ciudat, encara que *Wade* chuega en o "saloon" de *Braden*, ganando muitos diners. Cuan s'amana lo momento que lo "sheriff" ha marcau ta que *Wade* marche, toz dos hombres chugan en solitario, plegando finalment l'apuesta final: *Wade* apuesta tot o que ha ganau, y *Braden* a propiedat d'o "saloon"; amás, tamién ye en chuego la mesacha, *Rannah*.

A cinta s'ambienta en bel momento indeterminau d'a segunda metat d'o sieglo XIX en Socorro y atros puestos de Nuevo Mexico, y las suyas escenas se filmoron en Apple Valley y Victorville (California), amás d'en os *[[Universal Studios]]* en Universal City, tamién en California.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''Dawn at Socorro'' en Internet Movie Database.
*  ''Dawn at Socorro'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/72396/enwp *Dawn at Socorro''] en TCM Movie.
Sig Ruman

**Sig Ruman** (a vegadas acreditau como **Sig Rumann** u **Siegfried Rumann**), nombre artistico de **Siegfried Carl Alban Rumann**, naixiu l'11 d'octubre de 1884 d'Hamburgo (Imperio Alemán, hue Alemanya) y muerto lo 14 de febrero de 1967 en Julian (California, Estaus Unius), estió un actor alemán que desembolicó toda la suya carrera como actor en Estaus Unius, dende la segunda metat d'os anyos 1920 dica meyaus d'os anyos 1960, morindo bien luego d'albandonar a suya carrera.

Mientres a Primera Guerra Mundial luitó en as filas de l'Exercito Imperial Alemán, tornando en rematar a guerra en a suya anterior discreta carrera teatral. En 1924 marchó enta los Estaus Unius, a on floreixió la suya carrera dimpués de fer amistat con o dramaturgo George S. Kaufman y con o critico teatral Alexander Woollcott, dentrando en o mundo d'o cine en 1929, a on por o suyo fuerte accento alemán y la suya presencia gosaba interpretar papels de malvau nazi alemán u de funcionario bambero.

D'entre la suya filmografía, se pueden destacar as suyas interpretacions en bellas cintas, como *[[A Night at the Opera (cinta)|A Night at the Opera]]* (1935, Sam Wood), *[[Ninotchka]]* (1939, Ernst Lubitsch), *[[To Be or Not to Be (cinta de 1942)|To Be or Not to Be]]* (1942, Ernst Lubitsch), *[[Desperate Journey]]* (1942, Raoul Walsh), *[[The Song of Bernadette (cinta)|The Song of Bernadette]]* (1943, Henry King), *[[House of Frankenstein (cinta)|House of Frankenstein]]* (1944, Erle C. Kenton), *[[Night and Day (cinta de 1946)|Night and Day]]* (1946, Michael Curtiz), *[[The World in His Arms]]* (1952, Raoul Walsh), *[[Stalag 17]]* (1953, Billy Wilder), *[[The Wings of Eagles]]* (1957, John Ford), u *[[The Fortune Cookie]]* (1966, Billy Wilder).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Sig Ruman.

## Vinclos externos

*  Sig Ruman en Internet Movie Database.
*  Sig Ruman en Find a Grave.
*  Sig Ruman en Internet Broadway Database.
Samuel L. Jackson

**Samuel L. Jackson** (nombre artistico de **Samuel Leroy Jackson**), naixiu de Washington, DC (Estaus Unius) o 21 d'aviento de 1948, ye un actor y productor cinematografico estausunidense, activo en o cine estausunidense dende primerías dd'os anyos 1970 y con cuantos premios recibius mientres a suya carrera cinematografica. Ye casau con l'actriz LaTanya Richardson.

D'entre la suya ampla filmografía, se pueden destacar as suyas interpretacions en bellas cintas como *[[Coming to America]]* (1988, John Landis), *[[Goodfellas]]* (1990, Martin Scorsese), *[[Patriot Games (cinta)|Patriot Games]]* (1992, Phillip Noyce), *[[Jurassic Park (cinta)|Jurassic Park]]* (1993, Steven Spielberg), *[[Pulp Fiction]]* (1994, Quentin Tarantino), *[[Die Hard with a Vengeance]]* (1995, John McTiernan), *[[A Time to Kill (cinta de 1996)|A Time to Kill]]* (1996, Joel Schumacher), *[[Jackie Brown]]* (1997, Quentin Tarantino), *[[The Negotiator]]* (1998, F. Gary Gray), *[[Star Wars Episode I: The Phantom Menace]]* (1999, George Lucas), *[[Basic (cinta)|Basic]]* (2003, John McTiernan), *[[Star Wars Episode III: Revenge Of The Sith]]* (2005, George Lucas), *[[Django Unchained]]* (2012, Quentin Tarantino), *[[Shaft (cinta de 2019)|Shaft]]* (2019, Tim Story) u *[[The Piano Lesson (cinta de 2024)|The Piano Lesson]]* (2024, Malcolm Washington).

Mientres a suya carrera cinematografica ha recibiu cuantos premios y nominacions, en destacando una nominación a lo Premio Oscar a lo Millor Actor Segundario por a suya interpretación en *[[Pulp Fiction]]*, en a suya 67<sup>ena</sup> edición y un Premio Oscar Honorifico a toda la suya carrera en a suya 94<sup>ena</sup> edición; un Premio BAFTA a lo Millor Actor Segundario tamién por o suyo papel en *[[Pulp Fiction]]* en a 48<sup>ena edición d'os Premios BAFTA; y una nominación a lo Globo d'Oro a lo Millor Actor en Miniserie de Televisión u Telefilm por o suyo papel en *[[Against the Wall (cinta de 1994)|Against the Wall]]* en a 52<sup>ena</sup> edición d'os Premios Globos d'Oro, dos nominacions a lo Premio Globo d'Oro a lo Millor Actor Segundario (en a suya 52<sup>ena</sup> edición por *[[Pulp Fiction]]* y en a suya 54<sup>ena</sup> edición por *[[A Time to Kill (cinta de 1996)|A Time to Kill]]*) y una atra nominación, en iste caso a lo Premio Globo d'Oro a lo Millor Actor de Musical u Comedia, por a suya interpretación en *[[Jackie Brown]]* en a 55<sup>ena</sup> edición de ditos premios.

## Filmografía
### Cintas (actor)

### Cintas (productor)

### Series de televisión

## Referencias

## Se veiga tamién
* Cintas interpretadas por Samuel L. Jackson.

## Vinclos externos

*  Samuel L. Jackson en Internet Movie Database.
*  Samuel L. Jackson en Internet Broadway Database.
*  Samuel L. Jackson en TCM Movie Database.
*  Samuel L. Jackson en Rotten Tomatoes.
Firewalker (cinta)

:*Iste articlo ye sobre una cinta estausunidense de comedia d'aventuras d'acción estrenada en 1986; ta atros usos, se veiga *'Firewalker***.

***Firewalker*** (títol orichinal en [[Idioma anglés|anglés]], en [[Idioma aragonés|aragonés]] ***Caminant sobre lo fuego***, estrenada en [[Aragón]] con o títol en [[Idioma castellano|castellano]] d***'El templo del oro***, en aragonés ***O templo de l'oro**') ye una cinta coproducida por o cine estausunidense y lo cine mexicano de cine de comedia d'aventuras d'acción estrenada l'anyo 1986, dirichida por J. Lee Thompson seguntes un guión adaptau por Robert Gosnell (basau en una historia de Robert Gosnell, Jeffrey M. Rosenbaum y Norman Aladjem), con una banda sonora orichinal de Gary Chang, una dirección de fotografía d'Álex Phillips Jr., ua producción cinematografica de Menahem Golan y Yoram Globus ta las productoras *[[Cannon Group]]*, *[[Golan-Globus Productions]]* y *[[Major Studio Partners]]* y un elenco d'actors d'o cual en fan parte, entre d'atros, Chuck Norris, Louis Gossett Jr., Melody Anderson, Will Sampson, Sonny Landham, John Rhys-Davies, Ian Abercrombie, Richard Lee-Sung, Zaide Silvia Gutiérrez, Álvaro Carcaño, John Hazelwood, Dale Payne, José Escandón, Mario Arévalo y Miguel Ángel Fuentes.

*Max Donigan* y *Leo Porter* son dos buscadors de tresoros que no gosan tener suerte en as suyas actividaz. Dimpués d'o suyo zaguer fracaso, troban a *Patricia Goodwin*, una mesacha con poders psiquicos que ye la propietaria d'un mapa d'un tresoro. Diz que lo mapa conduz enta la localización d'una gran cantidat d'oro d'os aztecas que estió propiedat d'o *Caminant sobre lo fuego*. Tanimientres, tamién lis explica que bel un, un ciclope, ye en busca d'o mapa y d'o tresoro. Segundo lo mapa, plegan en una reserva indichena a o troban una cueva que ye en realidat una fuesa común con escletos.Tamién i troban o casco d'un conquistador espanyol un mural con representacions d'arte maya y d'arte azteca y la calendata de 1527. *Max* tamién troba un manariel con un pomo de rubí adintro d'una calavera. De rapiconte, aparixe un grupo d'hombres y secuestran a *Patricia*, pero *Max* y *Leo* los matan a toz. Conoixen a *Tall Eagle*, qui lis explica qui yera lo *Caminant sobre lo fuego* y li da un amuleto a *Patricia*. Con muitas vicisituz, continan a suya busca dica trobar o templo que buscaban, nomás que tamién y ye *El Coyote*, que quiere sacrificar-los ta asinas adquirir él los poders d'o *Caminant sobre lo fuego*.

A cinta s'ambienta en bel país ficticio en a suya epoca actual (1986) y las suyas escenas se filmoron en Puerto Vallarta (Jalisco), Torreón (Coahuila) y Sombrerete (Zacatecas) y en os estaus de Durango y Morelos en Mexico, amás d'en os *[[Estudios Churubusco]]* en Ciudat de Mexico, tamién en Mexico.

## Elenco

## Se veiga tamién
* Cine en 1986.
* Cintas de 1986.

## Referencias

## Vinclos externos
*  ''Firewalker'' en Internet Movie Database.
*  ''Firewalker'' en Letterboxd.
La tonta del bote (cinta)

***La tonta del bote*** ye lo títol d'as siguients cintas de cine espanyol, todas dos basadas en *[[La tonta del bote (obra teatral)|La tonta del bote]]*, una obra teatral de Pilar Millán Astray (1925):

* ***[[La tonta del bote (cinta de 1939)]]***, estrenada en 1939, dirichida por Gonzalo Delgrás.
* ***[[La tonta del bote (cinta de 1970)]]***, estrenada en 1939, dirichida por Juan de Orduña.

## Se veiga tamién
* ***[[La tonta del bote]]***.
El señor está servido

***El señor está servido*** (títol orichinal en castellano, en aragonés ***O sinyor ye serviu***, estrenada en Aragón con o suyo títol orichinal) ye una cinta de cine espanyol de cine de comedia drama estrenada en 1970, dirichida por Sinesio Isla seguntes un guión orichinal de Vicente Escrivá y Vicente Coello, con una dirección de fotografía de Raúl Pérez Cubero, una banda sonora orichinal d'Antón García Abril, una producción cinematografica ta la productora cinematografica *[[Aspa Producciones Cinematográficas]]* y un elenco d'o cual en fan parte, entre d'atros, os actors José Luis López Vázquez, Nadiuska, Josele Román, Florinda Chico, Mirta Miller, Claudia Gravy, Guadalupe Muñoz Sampedro, Elisa Ramírez, Manuel Zarzo, Rafael Alonso, Andrés Resino, Manuel Alexandre, Jesús Guzmán y Luis Barbero.

A cinta se centra en as vicisituz de tres criacasas que viven en Madrit y en a suya relación con os suyos sinyors. *Martina* treballa ta *Gloria* y *Juan*, a los que tien dominaus dica lo punto que cuan plega la hora de minchar recibe trucadas telefonicas d'atras criacasas, a las que asesora sindicalment, y ixo no cambiará dica que plegue en a casa lo sobrino de *Juan*, qui vien a examinar-se. *Basilia*, que treballa en o mesmo edificio. acaba de plegar d'o suyo lugar, ye bien desmanotada y nomás quiere que escuitar as novelas emitidas por a radio. Finalment, *Laly* ye una mesacha bien polida a la que en todas as casas persiguen los hombres y ella lis fa cara y marcha, y acaba de trobar treballo en o mesmo edificio a on presenta a lo suyo novio como si estase lo suyo chirmano.

A cinta s'ambienta en a suya epoca actual (1970) en a ciudat de Madrit, y las suyas escenas se filmoron en ixa mesma capital.

## Elenco

## Se veiga tamién
* Cine en 1970.
* Cintas de 1970.

## Referencias

## Vinclos externos
*  ''El señor está servido'' en Internet Movie Database.
*  ''FilmAffinity'' en Internet Movie Database.
Callo

**Callo** puet fer referencia a:

* Substancia present en o **callar**, a zaguera cambra d'o estomago d'os remugadors. Se veiga **[[cuallo]]**.
* Clapa d'a **piel** a on s'ha acumulau masiada queratina. Se veiga **[[duricia]]**.
* **[[Callos]]**, **birolla** feita con budiellos d'animals.
Hanzuelo

:*Iste articlo tracta sobre a *'ferramienta de pesca**. Pa la malautía se veiga [[harzuelo]].''


Un **hanzuelo** (d'o [[latín]] ''*hamiceŏlus'') u **hamo*' (d'o [[latín]] **hamus'') ye un dispositivo pa la captura de peixes (no exclusivament), que se engancha en o paladar, en a boca y muit rarament en o cuerpo d'o peix. Os fan servir os pescataires pa capturar peixes tanto d'augua dolza como d'augua salada. En 2005, l'hanzuelo fue eslechiu por a revista Forbes como una d'as vente prencipals ferramientas en a historia de l'hombre.

Existen cuantos tipos d'hanzuelos, con muerte y sin muerte.

## Notas


## Referencias
Vulturín

**Vulturín** u **voltorín** puet fer referencia a:

* una **trampa** de pesca que s'emplega en ríos y cequias. Se veiga **[[vuitrín]]**.
* una especie de **muixón**. Se veiga ***[[Cisticola juncidis]]***.
Hennigsdorf

**Hennigsdorf** ye una ciudat alemana d'o estau de Brandemburgo. Teneba una población de 26.782 habitants en 2023. 

## Referencias
Glienicke/Nordbahn

**Glienicke/Nordbahn** ye un municipio alemán d'o estau de Brandemburgo. Teneba una población de 12.039 habitants en 2023. 

## Referencias
Sierra (cinta)

:*Iste articlo ye sobre un western estausunidense estrenau en 1950; ta atros usos, se veiga *'Sierra (desambigación)***.

***Sierra**'' (títol orichinal, estrenada en [[Aragón]] con o suyo títol orichinal) ye una [[cinta]] de [[cine estausunidense]] de [[cine de western]] estrenada l'anyo [[1950]], dirichida por [[Alfred E. Green]] seguntes un [[guión adaptau]] por [[Edna Anhalt]] y [[Milton Gunzberg]], ista zaguera nomás que dialogos adicionals, y basau en ''[[The Mountains Are My Kingdom]]'', una [[novela]] publicada por [[Stuart Hardy]] en [[1937]]). Conta con una [[dirección de fotografía]] de [[Russell Metty]], una [[banda sonora orichinal]] de [[Walter Scharf]], una [[producción cinematografica]] de [[Michael Kraike]] ta la [[productora cinematografica]] ''[[Universal Pictures]]'' y un [[elenco]] d¡o cual en fan parte, entre d'atros [[actor]]s, [[Wanda Hendrix]], [[Audie Murphy]], [[Burl Ives]], [[Dean Jagger]], [[Richard Rober]], [[Tony Curtis]], [[Houseley Stevenson]], [[Elliott Reid]], [[Griff Barnett]], [[Elisabeth Risdon]], [[Roy Roberts]], [[Gregg Martell]], [[Sara Allgood]], [[Erskine Sanford]], [[John Doucette]], [[James Arness]], [[Ted Jordan]], [[I. Stanford Jolley]] y [[Jack Ingram]].

''Riley'' ye una choven [[avogada]] que s'ha perdiu en o mont y la troba ''Ring Hassard'', qui vive amagau con su pai, ''Jeff'', dende que en o lugar amanau acusoron a ''Jeff'' d'haber matau a lo suyo socio en incendiando la suya casa. ''Riley'' s'intresa por ''Ring'' (encara que tien novio), qui tamién siente atracción por ella encara que mai no ha conoixiu a garra muller, en haber viviu siempre amagau con su pai. S'adedicar a criar y domar [[caballo]]s salvaches y ''Riley'' creye que ''Jeff'' no ye culpable d'o crimen d'o que se l'acusa. A situación esclata cuan ''Jeff'' padeixe una greu ferida y ''Ring'' marcha enta lo lugar ta buscar-ie un [[medico]], fendo conoixer asinas que su pai se troba en a redolada. Como consecuencia, una colla d'hombres marchan en a suya busca y en busca d'o mesmo ''Ring'' ta aforcar-los, lideraus precisament por o novio de ''Riley''.

A cinta s'ambienta en bel puesto indeterminau de l'ueste d'os [[Estaus Unius]] en bel moment tamién indeterminau d'a segunda metat d'o [[sieglo XIX]], y las suyas escenas se filmoron en [[Brian Head (Utah)|Brian Head]], [[Cedar City (Utah)|Cedar City]], [[Kanab]] y atras localizacions en [[Utah]] y tamién en os ''[[Universal Studios]]'' en [[Universal City]] ([[California]]).

== Elenco ==


== Se veiga tamién ==
* [[Cine en 1950]].
* [[Cintas de 1950]].

== Referencias ==


== Vinclos externos ==
*  [https://www.imdb.com/title/tt0042963/ ''Sierra''] en [[Internet Movie Database]].
*  [https://catalog.afi.com/Catalog/moviedetails/26492 ''Sierra''] en l**American Film Institute Catalog* de l*'American Film Institute*.
*  [https://www.tcm.com/tcmdb/title/90093/enwp *Sierra*] en [[TCM Movie]].
*  [https://letterboxd.com/film/sierra/ *Sierra''] en Letterboxd.